text: AMPA de l'Escola El Temple de Tortosa: de maig 2012
  Art Xi Barri el 9 de juny
  Ja heu rebut a casa una circular que ens arriba des de la Xarxa per la Convivència a Tortosa, que ens convida a participar a la primera acció comunitària de primavera, ArtXiBarri 2012 que tindrà lloc el dissabte 9 de juny pels carrers i places dels barris del nucli històric. Aquesta es una acció que s'emmarca en el Projecte d'Intervenció Comunitària Intercultural que es desenvolupa a la ciutat per millorar la convivència i la cohesió social. Aquest procés a Tortosa està impulsat per la Xarxa per la Convivència, dinamitzat per l'entitat ACISI, promogut i finançat per l'Obra Social "la Caixa" i en conveni amb l'Ajuntament de Tortosa.
  L'ArtXiBarri 2012 serà el resultat d'un esforç col·lectiu i continuat en el temps perquè Tortosa, seduint des dels barris del seu nucli històric tota la ciutat, pugui aportar una visió i vivència engrescadora, sana, creativa i constructiva de la convivència. El dissabte 9 de juny, als barris del nucli històric de Tortosa, els colors transformaran un espai urbà de la ciutat, el passat i el present es fusionaran pels carrers, es podran descobrir curiositats dels nostres barris, es construïrà i se sentirà música, es gravarà una flashmob, entre altres sorpreses... Us perdreu aquesta suggerent proposta? Tortosa ens espera!!!
  Ens envien un anunci! Al llarg de la setmana vinent anirem penjant més informació, us animareu?
  Publicat per ampatemple a 15:54
  Etiquetes de comentaris: 2012, ArtXiBarri
  Excursió de cap de setmana. Secció excursionista
  Este cap de setmana s'ha fet la sortida de dos dies de la secció excursionista de l'AMPA. Hem estat 20 persones que vam marxar dissabte a la tarda cap a Fredes, allà vam dixar els cotxes i vam caminar fins al refugi de la Font Ferrera, a través de la boira, que una mica més i arribem a Mórdor! Pel camí vam trobar algun jabalí que va resultar molt bromista... i al final ens esperava Guti amb un bon sopar ben calentó per a refer-nos.
  Vam dormir al refugi, a les lliteres, abans però vam tenir una actuació especial dels més petits.
  Diumenge al matí, vam fer el cim del Tossal d'en Cervera, de 1.348 metres! Des d'allà vam tindre una visió privilegiada del nostre petit gran món.
  En baixar un dinar ben bo i la tornada cap a Fredes amb alguna gota que ens va caure i una sorpresa en forma de cabres salvatges que ens van acomiadar després de passar un cap de setmana genial!!